आईटी पार्क को अब टाटा और एस्सार से उम्मीद
करीब तीन साल पहले बने आईटी पार्क के लिए अब टाटा आैर एस्सार समूह से बात की जा रही है। इन दोनों या किसी एक से बात बनी तो नए साल में इनका कॉल सेंटर ग्वालियर आईटी पार्क में शुरू होगा। यह बात केंद्रीय खनन एवं इस्पात मंत्री नरेंद्र सिंह तोमर ने शुक्रवार को यहां ग्वालियर प्रेस क्लब के साथ प्रेस से मिलिए कार्यक्रम में कही। उन्होंनेे कहा कि आईटी पार्क बन तो गया है लेकिन कोई बड़ी कंपनी अभी तक यहां नहीं आई है। लिहाजा टाटा आैर एस्सार समूह से बात की जा रही है।
पूर्व प्रधानमंत्री अटलबिहारी वाजपेयी के जन्मदिन पर मनाए जा रहे सुशासन दिवस का जिक्र करते हुए श्री तोमर ने कहा-बीते वर्ष सुशासन दिवस पर ग्वालियर वासियों को सुशासन एक्सप्रेस का तोहफा मिला था। इस बार सप्ताह में तीन दिन ग्वालियर से मुम्बई विमान सेवा शुरू करने के साथ ही दिल्ली-रायपुर राजधानी एक्सप्रेस के स्टॉपेज का तोहफा मिला है।
उन्होंने कहा साडा क्षेत्र में टैक्सटाइल पार्क के लिए जमीन आवंटित करने, बिलौआ में प्लास्टिक पार्क का काम शुरू करने आैर रेडीमेड गारमेंट पार्क के पास इलैक्ट्रॉनिक्स पार्क बनाए जाने की बात भी कही। संचालन प्रेस क्लब के अध्यक्ष लोकेंद्र पाराशर ने किया।
सिविल एयरपोर्ट परिकल्पना
साडा में प्रस्तावित सिविल एयरपोर्ट की राह में बाधा के सवाल पर श्री तोमर ने कहा- साडा में सिविल एयरपोर्ट सिर्फ एक परिकल्पना है। एयरफोर्स ने इस प्रस्ताव पर आपत्ति लगाई है कि एयरफोर्स स्टेशन की 20 किमी. की परिधि में किसी दूसरे एयरपोर्ट के निर्माण की अनुमति नहीं दी जा सकती है। ऐसे में सिविल एयरपोर्ट के लिए नया प्रपोजल तलाश करना होगा।
hin_Deva hin_Deva hin_Deva hin_Deva hne_Deva hin_Deva